สวัสดีค่ะ หนูอยากปรึกษา ประจำเดือนไม่มาประมาณ45วันแล้วค่ะ มาล่าสุดวันที่14มกราคม66 หมดวันที่17มกราคม66 มีเพศสัมพันธ์ไม่ได้ป้องกัน หลั่งในวันที่31มกราคมตอนกลางคืน ตอนเช้ากินยาคุมฉุกเฉินค่ะ แล้วพอถึงกุมภาวันที่14มีเลือดสีน้ำตาลมา1วันแล้วก็หายคะ จนตอนนี้ยังไม่มาเลยค่ะ มีอาการหน่วงท้องน้อยด้านขวาไม่มากค่ะ มีอาการเบื่ออาหาร พะอืดพะอม เหนื่อยง่าย เต้านมตึง
สวัสดีค่ะงานอาการประจำเดือนไม่มาติดต่อกันเกิน 45 วันแล้วนั้น น่าจะถือว่ามาช้าผิดปกติ โดยอาจมีสาเหตุมาจาก การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลซึ่งถ้าก่อนหน้านี้มีเพศสัมพันธ์ไม่ป้องกัน กินยาคุมฉุกเฉินไป อาจจะต้องตรวจยืนยันการตั้งครรภ์ให้แน่ชัด สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป อาการอื่นๆดังกล่าวมาไม่ได้บ่งบอกว่าตั้งครรภ์หรือไม่ จะต้องทำการตรวจยืนยันค่ะ